বাড়ির পোষা কুকুরটি বাঁধা অবস্থায় করুণ স্বরে সমানে ডেকে চলেছে৷ নির্মলের বড় বউদি টিনা অধিকারী বলেন , &lsquo;আমাদের সঙ্গে ওদের কোনও সম্পর্ক ছিল না৷ ওদের বিয়ে বাড়িতে কেউ মেনে নেয়নি বলে ওরা আলাদাই থাকে৷ কেন টুম্পা গায়ে আগুন লাগাল , বলতে পারব না৷ &rsquo; প্রতিবেশী অর্চনা অধিকারী বলেন , &lsquo;শুনেছি ওদের মধ্যে অশান্তি চলছিল৷ বাচ্চাগুলো কী দোষ করল , বুঝছি না৷ &rsquo;গৃহবধূর স্বামী নির্মল বলেন , &lsquo;আমি চন্দননগরে ঠাকুর দেখতে গিয়েছিলাম৷ রাতে বাড়ি ফিরে দেখি , দরজা বন্ধ৷ ভিতর থেকে ধোঁয়া বেরোচ্ছে৷ দরজা ধাক্কা দিলে টুম্পা ক্ষীণ গলায় বলে , তোমার বউ মারা গিয়েছে৷ আমি পাড়ার লোকজন ডেকে অ্যাসবেস্টসের ছাউনি ভেঙে ওদের উদ্ধার করি৷ &rsquo; টুম্পার বাবা জয়ন্ত মাইতি বলেন , &lsquo;স্বামী -স্ত্রীর মধ্যে অশান্তি হত৷ জামাই মেয়ে ও নাতি -নাতনিকে খেতে পর্যন্ত দিত না৷ আমরা দিনমজুরের কাজ করে সংসার চালাই৷ তার মধ্যেই যতটা পারতাম , ওদের সাহায্য করতাম৷ সকালে খবর পেয়ে ছুটে এসেছি৷ &rsquo; পুরশুড়া থানার পুলিশ জানিয়েছে , এই ঘটনায় কোনও অভিযোগ হয়নি৷